Бразилия Ұлттық футбол құрамасы

Футболдан Бразилия Ұлттық құрамасы () — Бразилияны халықаралық матчтар мен футболдан турнирлерде ұсынады. Елдегі футбол ұйымының негізгі басқарушысы футболдан Бразилия конфедерациясының қол астында бақылауда болады. 1923 жылдан бастап ФИФА мүшесі болып келеді, сонымен қатар 1916 жылдан бастап  КОНМЕБОЛ мүшесі болып табылады.

 Тарихы 
Ең алғашқы жолдастық кездесуін 1914 жылы Англияның "Эксетер Сити" клубтық командасына қарсы өткізіп, 2:0 есебімен ұтқан (бірақ кей мәліметтерде бұл матч 3:3 есебімен тең аяқталған деп те көрсетіледі).

 Әлем чемпионаты 

1930, 1934 жылғы Әлем Чемионаттарында ұлттық құрама алғашқы кезеңнен аса алмаған. Тек, 1938 жылы Францияда өткізілген әлемдік додада алғашқы тырнақ алды дүниежүзілік жүлдесін иемденді. Қола медалді олжалады. Осы чемпионатта құрама шабуылшысы — Леонидас Әлем Чемпионаттары тарихында тұңғыш покер (бір матчта төрт гол) соққан футболшы ретінде тарих беттерінде қатталды.

Екінші дүниежүзілік соғыстан кейінгі алғашқы Әлем Чемпионаты 1950 жылы Бразилияда өткізілді. Екінші топтық турнирдің шешуші матчында Бразилия құрамасы Уругваймен күш сынасты. Тең түссе болды, чемпион атанатын алаң иелері мүмкіндікті қолдан жіберіп алды. 47 минутта Фриаса бразилиялықтарды алға шығарғанымен, 68 минутта Скяффино есепті теңестірді. Ал, ойын бітуге 10 минут қалғанда Альсидес Хиггия шешуші голды соқты да, Уругвай екінші рет Әлемдік додада топ жарды. Бұл матч Бразилия футболы тарихында "Мараканасо" ("Маракана қасіреті") деген атпен ең қаралы матч ретінде есте қалды.

Бірақ, Бразилия құрамасының алар асулары әлі алда еді. 1958 жылы Швецияда өткен VI Әлем Чемпионатында Пеле, Гарринча, Диди, Вава секілді жұлдыздар құраманы сонау шырқау биікке бір-ақ көтерді. Команданы аңызға айналған бапкер Висенте Феола бастап барды. Құрама тұңғыш рет Әлем Чемпионы атанды. 4-4-2 жүесімен орналасуды да осы додаға бразилиялықтар бірінші болып қолданды. Бұл — Әлемдік футболдың жаңа кезеңінің басталу шағы еді.

1962 жылы Чилиде өткен чемпионатқа құраманы Айморе Морейра бастап барды. Бұл жолы команда 4-4-3 жүйесімен ойын көрсетіп, айласын асырып кетті. Футбол королі Пеле тек бірінші ойында ғана командасына жәрдем берді де, қалған кездесулерде жарақатына орай алаңға шыға алмады. Бұл жоғалту құраманың екінші рет чемпион атануына кедергі болмады.

1966 жылы Англияда өткен бәсекеде құрама топтық турнирден аса алмады. Пеле бұл жолы да жарақатына орай дұрыстап өнер көрсете алған жоқ. Бірақ 1970 жылы Мексикада өткен Әлем Чемпионатында "Селесауларға" тең келетін құрама табылмады. Чемпионат басталуға аз ғана қалғанда құрама тізгінін ұстаған Марио Загало құрамадағы Пеле, Жаирзиньо, Жерсон, Тостао, Карлос Альберто секілді теңдессіз футболшыларды орнымен пайдалана білді. Нәтижесінде құрама үшінші рет әлм футболының шыңына шықты.

Келесі чемпиондықты аттай 24 жыл күтуге тура келді. 1974-1990 жылдар аралығында тек бір рет қана, 1978 жылы қола жүлдеге ие болды. Бұл аралықта құраманың намысын қорғаған Зико, Сократес, Фалькао, Эдер, Мюллер, Карека секілді футболшыларға алтын кубокты иемдену бұйырмапты. 1994 жылы АҚШ-та өткен "Соккер-шоуда" құраманы Карлос Альберто Парейра баптады. Ептеп прагматиктеу ойын көрсеткен құрама ешкімнен де жеңілмеді. Финалда өздерінің тарихи басты бәсекелестері — Италия құрамасын пенальти арқылы жеңіп, алтын жүлдені төртінші рет олжалады.

Арада төрт жыл өткен соң да құрама жақсы ойнады, тек финалда алаң иелері — Франциядан ірі есеппен (0:3) ұтылды да, күміс жүлдені қанағат тұтты. 2002 жылы Азия елдерінде өткен бәсеке бразилиялықтар үшін сәтті болды. Жеті матчтың жетеуінде де жеңіске жетіп, бесінші рет Әлем Чемпионы атанды.

2006, 2010 жылдарғы Әлем Чемпионаттарында құрама ширек финалдан аса алмады. 2014 жылғы әлемдік бәсеке тағы да Бразилияда өтті. Тілеулестері тек чемпиондықты күткен бұл додада Бразилия жартылай финалға ғана жетті. Германия құрамасынан 1:7 есебімен ұтылып, айдай әлемге шерменде болды. Үшінші орын үшін өткен матчта да Голландияға жол беріп (0:3), бас бапкер Луиз Фелипе Сколари орнынан алынды.

 Басқа да турнирлер 
Құрама Америка кубогында тоғыз рет топ жарды. Бұл Аргентина мен Уругвайдан кейінгі үшінші көрсеткіш. Бұл турнирде де дағдарысқа ұшыраған кезеңдері болған. 50-60-70 жылдары Пеленің дәуірінде бір рет те құрлықтық турнирде топ жармапты. 1949-1989 жылдар аралығында құрама Америка чемпионы атана алмаған.

Конфедерациялар кубогында ең көп чемпион атанған құрама. 2005-2009-2013 жылдары қатарынан үш турнирде топ жарды. Сондай-ақ, 1997 жылы да чемпион атанған. 

 Жетістіктері

 Бес дүркін Әлем чемпионы атанған — 1958, 1962, 1970, 1994, 2002
 Екі дүркін Әлемнің күміс жүлдегері — 1950, 1998
 Екі дүркін Әлемнің қола жүлде иегері — 1934, 1978
 Әлем чемпиондарының алтын кубогы — 1981
 Конфедерациялар кубогының жеңімпазы — 1997, 2005, 2009, 2013
 Оңтүстік Америка чемпионы — 1919, 1922, 1949, 1989, 1997, 1999, 2004, 2007, 2019
 Рекордшылар 
2016 жылғы 11 қарашадағы жағдай

Көп матч өткізгендер
Аты-жөніКарьераМатчГол 1Кафу 1989 — 2006 142 5 2Роберто Карлос 1992 — 2006 125 11 3Лусио 2000 — 2011 105 4 4Клаудио Таффарел 1987 — 1998 104 -70 5Робиньо 2003—2011 99 29 6-7Роналдо 1994 — 2011 98 62 6-7Джалма Сантос  1952 — 1968 98 3 8Роналдиньо 1999 — 2013 97 33 9-10Алдаир 1989—2000 94 4 9-10Жилмар  1958—1969 94 -98 11Жилберто Силва 2001 — 2008 93 3 12-13Роберто Ривелино 1965 — 1978 92 26 12-13Пеле 1957—1971 92 77 14Дунга 1982—1998 91 6 15Кака 2002—2013 90 29 16-17Дида 1995—2006 87 -65 16-17Жулио Сезар 2004—2014 87 -68

Мергендер
Аты-жөніКарьераГолМатч 1Пеле 1957 — 1971 77 92 2Роналдо 1994 — 2011 62 98 3Ромарио 1987 — 2005 55 70 4Неймар 2010 —  50 74 5Зико 1976 — 1989 48 71 6Бебето 1985—1998 39 75 7Леонидас да Силва  1932—1946 37 37 8Тостао 1966—1972 35 65 9Ривалдо 1993—2003 34 74 10Жаирзиньо 1964—1982 33 81 11 Роналдиньо 1999—2013 33 97 12Адемир  1945—1953 32 39 13Зизиньо  1942-1957 31 54 14Адриано Лейте Рибейро 2000—2009 29 51 15Карека 1982—1993 29 63 16Кака 2002—2013 29 90 17Робиньо 2003—2014 29 99 18Луис Фабиано 2003—2013 28 46

 Әлем чемпионаттарында гол соққан футболшылар 
ОйыншыГол193019341938195019541958196219661970197419781982198619901994199820022006201020142018Роналдо15483Пеле126114Жаирзиньо972Вава954Адемир88Леонидас817Ривалдо835Карека752Бебето633Роберто Ривелино633Гарринча541Неймар541Ромарио55Зико514Чико44Сократес422Амарилдо33Бальтазар321Сезар Сампайо33Диди321Дирсеу33Фалькао33Луис Фабиано33Жозе Перасио33Прегиньо33Роберто Динамит33Ромеу33Тостао312Адриано22Давид Луис22Эдер22Элано22Фред211Жаир22Жозимар22Жулиньо22Жозе Альтафини22Филиппе Коутиньо22Модерато22Мюллер22Нелиньо22Оскар (1991)22Пинга22Робиньо22Роналдиньо22Сержиньо22Тиаго Силва211Марио Загалло211Зизиньо22Алфредо11Бранко11Карлос Алберто11Клодоалдо11Джалма Сантос11Эдиньо11Эдмилсон11Фернандиньо11Албино Фриаса11Жерсон11Жилберту Силва11Жуан Жезус11Жуниньо Пернамбукано11Жуниор11Женилсон11Кака11Майкон11Манека11Марсио Сантос11Нилтон Сантос11Оскар (1954)11Паулиньо11Раи11Рейнальдо11Рилдо11Роберто11Роберто Карлос11Валдомиро11Зе Роберто11Зито11Барлығы2265114228161441961015104111418109115

Құрамы

2021 жылғы Америка кубогындағы құрамы
№ФутболшыКлубТуған күніҚақпашылар1АлисонЛиверпуль2 қазан 199212ВевертонПалмейрас13 желтоқсан 198723ЭдерсонМанчестер Сити17 тамыз 1993Қорғаушылар2ДанилоЮвентус15 шілде 19913Тиагу СилваЧелси22 қыркүйек 19844МаркиньосПари Сен-Жермен14 мамыр 19946Алекс СандроЮвентус26 қаңтар 199113ЭмерсонРеал Бетис14 қаңтар 199914Эдер МилитанРеал Мадрид18 қаңтар 199816Ренан ЛодиАтлетико Мадрид8 сәуір 199822Фелипе (25 маусымға дейін)Атлетико Мадрид16 мамыр 198922Лео Ортис (26 маусымнан кейін)Ред Булл Брагантино3 қаңтар 1996Жартылай қорғаушылар5КаземироРеал Мадрид23 ақпан 19928ФредМанчестер Юнайтед5 наурыз 199311Эвертон РибейроФламенго10 сәуір 198915ФабиньоЛиверпуль23 қазан 199317Лукас ПакетаОлимпик Лион27 тамыз 199725Дуглас ЛуисАстон Вилла9 мамыр 1998Шабуылшылар7РишарлисонЭвертон10 мамыр 19979Габриэл ЖезусМанчестер Сити3 сәуір 199710Неймар (к)Пари Сен-Жермен5 ақпан 199218Винисиус ЖуниорРеал Мадрид12 шілде 200019ЭвертонБенфика (Лиссабон)22 наурыз 199620Роберто ФирминоЛиверпуль2 қазан 199121Габриэл БарбозаФламенго30 тамыз 1996Главный тренерТите25 мамыр 1961

 Дереккөздер 

Санат:Бразилия Ұлттық футбол құрамасы